Bassem Audah

Bassem Kamal Mohamed Audah (, lahir 16 April 1970), atau biasa dikenali sebagai Bassem Audah, ialah seorang ahli politik Mesir yang menjadi anggota Ikhwan Muslimin dan Parti Kebebasan dan Keadilan (FJP). Beliau berkhidmat sebagai Menteri Bekalan dan Perdagangan Dalam Negeri Mesir dari Januari hingga Julai 2013, sehingga beliau meletak jawatan akibat rampasan kuasa Mesir 2013. Beliau kemudiannya ditahan, dibicara dan dijatuhkan hukuman mati dalam pendakwaan politik.

 Politik 
Bassem ialah salah seorang calon bagi pengurusan FJP pada 2011. Beliau menjadi ketua rancangan bahan api dalam rancangan 100 hari Presiden Mohamed Morsi semasa kempen pilihan raya presiden. Beliau juga ialah ketua jawatankuasa tenaga dalam FJP.

Bassem dilantik sebagai Menteri Bekalan dan Perdagangan Dalam Negeri Mesir pada 5 Januari 2013 dalam sebuah rombakan kabinet. Bassem menggantikan Zeid Mohamed bagi jawatan tersebut. Bassem ialah salah seorang anggota FJP yang berkhidmat dalam kabinet yang diketuai Perdana Menteri, Hesham Qandil. Beliau dan anggoto FJP lain dalam kabinet melepaskan jawatan pada 4 Julai 2013 berikutan rampasan kuasa di Mesir pada 2013. Penggal Bassem secara rasmi berakhir pada 16 Julai 2013 apabila kerajaan sementara yang diketuai oleh Hazem Al Beblawi dibentuk.

 Rujukan 

Kategori:Alumni Universiti Kaherah
Kategori:Anggota Ikhwan Muslimin Mesir
Kategori:Anggota Parti Kebebasan dan Keadilan (Mesir)
Kategori:Menteri kerajaan Mesir
Kategori:Kabinet Qandil
Kategori:Jurutera Mesir